ພາລະບົດຂອງຂະແໜງ Network
ຂະແໜງຄຸ້ມຄອງເຄືອຄ່າຍ ແລະ ບຳລຸງຮັກສາອຸປະກອນມີພາລະບົດບາດຄົ້ນຄວ້າວາງແຜນຍຸດທະສາດກ່ຽວກັບການສ້າງ ແລະ ການພັດທະນາລະບົບໄອຊີທີ ແລະ ລະບົບເຄື່ອຄ່າຍໃຫ້ຕິດຈອດທົ່ວຂະແໜງການສຶກສາແລະແລະ ກິລາ; ຄົ້ນຄວ້າ, ອອກແບບ, ພັດທະນາ, ຕິດຕັ້ງ,ບໍລິຫານຄຸ້ມຄອງ, ບຳລຸງຮັກສາ ແລະ ສ້ອມແປງ ແລະ ບໍລິການອຸປະກອນ, ລະບົບໄອຊີທີທີ່ກ່ຽວຂ້ອງກັບລະບົບການປະຕິບັດງານ ແລະ ລະບົບເຄືອຄ່າຍທັງໝົດທີ່ຢູ່ພາຍໄຕ້ການຄຸ້ມຄອງຂອງຂະແໜງການສຶກສາ ແລະ ກິລາ.
ໜ້າທີ່ລວມຂອງຂະແໜງ Networking
- ຊີ້ນໍາ-ນຳພາຮອບດ້ານໃນການຈັດຕັ້ງປະຕິບັດພາລະບົດບາດ ແລະ ໜ້າທີ່ຂອງຂະແໜງທີ່ໄດ້ລະບຸໄວ້ໃນ ມາດຕາ 06 ແລະ 07 ຂອງໝວດທີ III;
2. ເປັນຫົວໜ້າກອງເລຂາ, ເປັນເສນາທິການ ແລະ ເປັນໃຈກາງໃຫ້ແກ່ຜູ້ອຳນວຍການສູນໃນການປະສານສົມທົບກັບທຸກໆພາກສ່ວນ ທັງພາຍໃນ ແລະ ຕ່າງປະເທດໃນການບໍລິຫານຄຸ້ມຄອງ ແລະ ບໍລິການວຽກງານຂອງສູນຕາມພາລະບົດບາດ, ໜ້າທີ່, ຂອບເຂດສິດ ແລະ ຕາມການມອບໝາຍຂອງຜູ້ອຳ ນວຍການສູນ;
3. ເປັນຫົວໜ້າກອງເລຂາ, ເປັນເສນາທິການ ແລະ ເປັນໃຈກາງໃຫ້ແກ່ຜູ້ອຳນວຍການສູນໃນການປະສານສົມທົບກັບຂະແໜງຕ່າງໆ
ໃນສູນ ແລະ ສູນຕ່າງໆຢູ່ແຂວງໃນການຈັດຕັ້ງປະຕິບັດວຽກງານຂອງສູນຕາມພາລະບົດບາດ, ໜ້າທີ່ ແລະ ຂອບເຂດສິດ ແລະ ຕາມການມອບໝາຍຂອງຜູ້ອໍານວຍການສູນຢ່າງເຂັ້ມງວດໃຫ້ມີປະສິດທິພາບ ແລະ ປະສິດທິຜົນ;
4. ເປັນຫົວໜ້າກອງເລຂາ ແລະ ເປັນເສນາທິການໃນການຈັດຕັ້ງປະຕິບັດວຽກງານຄົ້ນຄວ້າສັງລວມທຸກວຽກຂອງສູນ;
5. ເປັນເສນາທິການໃນການຈັດຕັ້ງປະຕິບັດວຽກງານຈັດຕັ້ງ ແລະ ຄຸ້ມຄອງພະນັກງານ;
6. ລົງເລິກຄົ້ນຄວ້າວາງແຜນໄລຍະສັ້ນ ແລະ ໄລຍະຍາວກ່ຽວກັບການສ້າງແລະ ການພັດທະນາລະບົບໄອຊີທີ ແລະ ລະບົບເຄື່ອຄ່າຍໃຫ້
ຕິດຈອດທົ່ວຂະແໜງການສຶກສາແລະ ກິລາ ລະຫວ່າງຂັ້ນສູນກາງ ແລະ ທ້ອງຖິ່ນເພື່ອເຊື່ອມຕໍ່ເຂົ້າກັບລະບົບເຄືອຂ່າຍຂອງ ລັດຖະບານ ແລະ ສາກົນ;
7. ເປັນກອງເລຂາລົງເລິກຄົ້ນຄວ້າຄົ້ນຄວ້າ ແລະ ສ້າງນິຕິກຳກ່ຽວກັບການບໍລິຫານຄຸ້ມຄອງ ແລະບໍລິການອຸປະກອນ, ລະບົບໄອຊີທີ ທັງໝົດ,ໂດຍສະເພາະ ທີ່ກ່ຽວຂ້ອງກັບລະບົບການປະຕິບັດງານ ແລະ ລະບົບເຄື່ອຄ່າຍ;
8. ເປັນກອງເລຂາ ແລະ ເສນາທິການລົງເລິກຄົ້ນຄວ້າ, ອອກແບບ, ພັດທະນາ, ຕິດຕັ້ງອຸປະກອນ ແລະ ລະບົບໄອຊີທີທັງໝົດ;
9. ລົງເລິກຊີ້ນຳວຽກງານບໍລິຫານຄຸ້ມຄອງ, ບຳລຸງຮັກສາ ແລະ ສ້ອມແປງ ລະບົບປະຕິບັດງານຂອງ ລະບົບຄອມພິວເຕີ ແລະ Servers ໂດຍລວມແລະ ໃນຫ້ອງ Server;
10. ຊີ້ນຳວຽກງານບໍລິຫານຄຸ້ມຄອງ, ບຳລຸງຮັກສາ ແລະ ສ້ອມແປງ ລະບົບປະຕິບັດງານຂອງລະບົບເຄື່ອຄ່າຍແລະ ອຸປະກອນເສີມທີ່ຕິດ ພັນທັງໝົດທັງພາຍໃນ ແລະ ພາຍນອກ;
11. ຄົ້ນຄວ້າ, ພັດທະນາ ແລະ ບໍລິຫານຄຸ້ມຄອງລະບົບຄວາມປອດໄພຂອງອາຄານສະຖານທີ່, ອຸ ປະກອນ ແລະ ລະບົບໄອຊີທີທັງໝົດ;
12. ວາງແຜນການພັດທະນາພະນັກງານທີ່ຢູ່ໃນການຄຸ້ມຄອງຂອງຂະແໜງ;
13. ກວດກາ ຕິດຕາມ ປະເມີນຜົນ ແລະ ສະຫຼຸບ ລາຍງານ ການຈັດຕັ້ງປະຕິບັດບັນດາກິດຈະກຳຕ່າງໆຂອງຂະແໜງໃຫ້ຄະນະນຳຂອງ ສູນ;
14. ປະຕິບັດໜ້າທີ່ຕາມການມອບໝາຍຂອງຜູ້ອຳນວຍການສູນ;